雨霖铃

雨霖铃词牌名。原唐教坊曲名，又名《雨霖铃慢》。据王灼《碧鸡漫志》卷五引《明皇杂录》及《太真外传》云：“帝幸蜀，初入斜谷，霖雨弥旬，栈道中闻铃声。帝方悼念贵妃，采其声为《雨淋铃曲》以寄恨。时梨园弟子惟张野狐一人，善筚篥，因吹之，遂传于世。”
双调一百零三字，前后阕各五[仄]韵，本调常用入声韵，且多用拗句。上阕九句五十一字；下阕八句五十二字。

词牌格式

平平平仄，仄平平仄、仄仄平仄。平平仄仄平仄，平平仄仄、平平平仄。仄仄平平、仄仄仄平仄平仄。仄仄仄、平仄平平，仄仄平平仄平仄。
平平仄仄平平仄。仄平平、仄仄平平仄。平平仄仄平仄，平仄仄，仄平平仄。仄仄平平，仄仄平平仄仄平仄。仄仄仄、仄仄平平，仄仄平平仄。

例词

柳永
寒蝉凄切。对长亭晚，骤雨初歇。都门帐饮无绪，留恋处、兰舟催发。执手相看泪眼，竟无语凝噎。念去去、千里烟波，暮霭沉沉楚天阔。
多情自古伤离别，更那堪、冷落清秋节。今宵酒醒何处？杨柳岸、晓风残月。此去经年，应是良辰好景虚设。便纵有、千种风情，更与何人说？